Akts par Bulgārijas Republikas un Rumānijas pievienošanās nosacījumiem un pielāgojumiem Līgumos, kas ir Eiropas Savienības pamatā - VII pielikums:Pievienošanās akta 23. pantā minētais saraksts: pārejas posma pasākumi - Rumānija - 4.Konkurences politika - B.Tērauda rūpniecības restrukturizācija



Oficiālais Vēstnesis L 157 , 21/06/2005 Lpp. 0318 - 0322



B. TĒRAUDA RŪPNIECĪBAS RESTRUKTURIZĀCIJA Eiropas Kopienas dibināšanas līgums, VI sadaļa, 1. nodaļa, Konkurences noteikumi 1. Neskarot EK līguma 87. un 88. pantu, valsts atbalstu, ko laikposmā no 1993. gada līdz 2004. gadam Rumānija piešķīrusi dažu Rumānijas tērauda rūpniecības daļu restrukturizācijai, uzskata par saderīgu ar kopējo tirgu, ja: - līdz 2005. gada 31. decembrim tiek pagarināts laikposms, kas noteikts 9. panta 4. punktā 2. protokolā par EOTK ražojumiem, kas pievienots Eiropas Līgumam par asociācijas izveidošanu starp Eiropas Kopienām un to dalībvalstīm, no vienas puses, un Rumāniju, no otras puses [8]; - visā laikposmā no 2002. gada līdz 2008. gadam tiek ievēroti restrukturizācijas valsts programmas un individuālo komercdarbības plānu noteikumi, pamatojoties uz kuriem tiek pagarināts iepriekšminētā protokola termiņš; - tiek ievēroti nosacījumi, kas izklāstīti šajos noteikumos un šā pielikuma A papildinājumā; - laikposmā no 2005. gada 1. janvāra līdz 2008. gada 31. decembrim - proti, līdz restrukturizācijas laikposma beigām - nekāds valsts atbalsts netiek piešķirts vai izmaksāts tērauda rūpniecības uzņēmumiem, uz kuriem attiecas restrukturizācijas valsts programma; un - pēc 2004. gada 31. decembra netiek piešķirts vai izmaksāts nekāds valsts atbalsts Rumānijas tērauda rūpniecības nozares restrukturizācijai. Šajos noteikumos un šā pielikuma A papildinājumā valsts atbalsts restrukturizācijai nozīmē jebkuru pasākumu, kurš attiecas uz tērauda rūpniecības uzņēmumiem, kurš ir valsts atbalsts EK līguma 87. panta 1. punkta nozīmē un kuru nevar uzskatīt par saderīgu ar kopējo tirgu saskaņā ar parastajiem Kopienā piemērotajiem noteikumiem. 2. Valsts atbalstu saskaņā ar Rumānijas tērauda rūpniecības restrukturizācijas programmu ir tiesīgi saņemt vienīgi šā pielikuma A papildinājuma I daļā uzskaitītie uzņēmumi (turpmāk "saņēmējuzņēmumi"). 3. Rumānijas tērauda rūpniecības nozares restrukturizāciju, kā tā paredzēta saņēmējuzņēmumu individuālajos komercdarbības plānos un restrukturizācijas valsts programmā, ievērojot šā pielikuma A papildinājumā izklāstītos nosacījumus, pabeidz, vēlākais, 2008. gada 31. decembrī (turpmāk "restrukturizācijas laikposma beigas"). 4. Saņēmējuzņēmums nav tiesīgs: a) apvienojoties ar uzņēmumu, kas nav iekļauts A papildinājuma I daļā, nodot tiesības uz atbalstu, kas piešķirts saņēmējuzņēmumam; b) pārņemt tādu uzņēmumu aktīvus, kas nav uzskaitīti A papildinājuma I daļā, un nodod atbalstu, kas saņēmējuzņēmumam piešķirts laikposmā līdz 2008. gada 31. decembrim. 5. Saņēmējuzņēmuma īpašnieku maiņas gadījumā ievēro šajos noteikumos un šā pielikuma A papildinājumā paredzētos nosacījumus un principus attiecībā uz uzņēmuma dzīvotspēju, valsts atbalstu un ražošanas jaudas samazināšanu. 6. Uzņēmumi, kas nav uzskaitīti A papildinājuma I daļā kā "saņēmējuzņēmumi", negūst valsts atbalstu restrukturizācijai vai jebkāda cita veida atbalstu, kas nav uzskatāms par saderīgu ar Kopienas valsts atbalsta noteikumiem, un šajā sakarā tiem neprasa samazināt ražošanas jaudu. Jebkādu ražošanas jaudas samazinājumu šajos uzņēmumos neieskaita minimālajā samazinājumā. 7. Saņēmējuzņēmumiem apstiprināmo restrukturizācijas atbalsta bruto kopapjomu nosaka atbilstīgi pamatojumiem attiecībā uz ikvienu atbalsta pasākumu, kurš paredzēts restrukturizācijas valsts programmā un individuālajos komercdarbības plānos, ko apstiprina Rumānijas iestādes un uz ko attiecas galīgā pārbaude par Eiropas Līguma 2. protokola 9. panta 4. punktā paredzēto kritēriju izpildi un Padomes apstiprinājums. Jebkurā gadījumā restrukturizācijas atbalsta bruto kopapjoms, kas piešķirts un izmaksāts laikposmā no 1993. gada līdz 2004. gadam, nepārsniedz ROL 49985 miljardus. Ņemot vērā šo kopapjomu, piemēro šādus valsts atbalsta maksimālos apjomus, ko katram saņēmējuzņēmumam piešķir un izmaksā laikposmā no 1993. gada līdz 2004. gadam: Ispat Sidex Galaţi | ROL 30598 miljardi | Siderurgica Hunedoara | ROL 9975 miljardi | CS Reşiţa | ROL 4707 miljardi | IS Câmpia Turzii | ROL 2234 miljardi | COS Târgovişte | ROL 2399 miljardi | Donasid (Siderca) Călăraşi | ROL 72 miljardi | Valsts atbalsta mērķis ir restrukturizācijas laikposma beigās nodrošināt saņēmējuzņēmumu dzīvotspēju normālos tirgus apstākļos. Šāda atbalsta apjomu un intensitāti stingri ierobežo līdz minimumam, kas noteikti vajadzīgs, lai atjaunotu šādu dzīvotspēju. Dzīvotspēju nosaka, ņemot vērā kritērijus, kas aprakstīti šā pielikuma A papildinājuma III daļā. Rumānija nepiešķir nekādu turpmāku valsts atbalstu Rumānijas tērauda rūpniecības restrukturizācijai. 8. Kopējais tīrais ražošanas jaudas samazinājums, ko saņēmējuzņēmumi laikposmā no 1993. gada līdz 2008. gadam sasniedz attiecībā uz gatavo produkciju, ir vismaz 2,05 miljoni tonnu. Šo ražošanas jaudas samazinājumu nosaka, pamatojoties vienīgi uz ražotņu pilnīgu slēgšanu, attiecīgās karstās velmēšanas tērauda ražotnes faktiski likvidējot, lai nebūtu iespējama to darbības atjaunošana. Ja saņēmējuzņēmumu atzīst par bankrotējušu, to neuzskata par ražošanas jaudas samazinājumu [9]. Minimālo tīro ražošanas jaudas samazinājumu 2,05 miljonu tonnu apjomā īsteno un datumus ražošanas pārtraukšanai un pilnīgai attiecīgo ražotņu slēgšanai nosaka saskaņā ar šā pielikuma A papildinājuma II daļā paredzēto grafiku. 9. Individuāls komercdarbības plānus rakstiski apstiprina saņēmējuzņēmumi. Tos īsteno, un tajos jo īpaši ir paredzēts turpmāk norādītais: a) attiecībā uz Ispat Sidex Galaţi: i) ieguldījumu programmas īstenošana darbu modernizēšanai, produktivitātes uzlabojumam, izmaksu samazinājumam (īpaši attiecībā uz enerģijas patēriņu) un kvalitātes uzlabojumam; ii) pāriešana uz augstākas pievienotās vērtības plakanu tērauda ražojumu tirgus daļām; iii) darbības efektivitātes un organizācijas vadības uzlabošana; iv) uzņēmuma finanšu restrukturizācijas pabeigšana; v) to ieguldījumu īstenošana, kas vajadzīgi, lai ievērotu tiesību aktus vides jomā; b) attiecībā uz Siderurgica Hunedoara: i) ražotnes modernizācija, lai sasniegtu paredzēto pārdošanas plānu; ii) darbības efektivitātes un organizācijas vadības uzlabošana; iii) to ieguldījumu īstenošana, kas vajadzīgi, lai ievērotu tiesību aktus vides jomā; c) attiecībā uz IS Câmpia Turzii: i) augstākas pievienotās vērtības un pārveidotas produkcijas izlaides pieaugums; ii) ieguldījumu programmas īstenošana, lai uzlabotu produkcijas kvalitāti; iii) darbības efektivitātes un organizācijas vadības uzlabošana; iv) to ieguldījumu īstenošana, kas vajadzīgi, lai ievērotu tiesību aktus vides jomā; d) attiecībā uz CS Reşiţa: i) specializēšanās pusfabrikātos piegādēm vietējam cauruļvadu sektoram; ii) neefektīvu ražotņu slēgšana; iii) to ieguldījumu īstenošana, kas vajadzīgi, lai ievērotu tiesību aktus vides jomā; e) attiecībā uz COS Târgovişte: i) augstākas pievienotās vērtības produkcijas īpatsvara pieaugums; ii) ieguldījumu programmas īstenošana, lai panāktu izmaksu samazinājumu, augstāku efektivitāti un kvalitātes uzlabojumu; iii) to ieguldījumu īstenošana, kas vajadzīgi, lai ievērotu tiesību aktus vides jomā; f) attiecībā uz Donasid Călăraşi: i) ieguldījumu programmas īstenošana darbu modernizēšanai; ii) gatavās produkcijas īpatsvara pieaugums; iii) to ieguldījumu īstenošana, kas vajadzīgi, lai ievērotu tiesību aktus vides jomā. 10. Jebkādas turpmākas izmaiņas restrukturizācijas programmā kopumā un individuālajos komercdarbības plānos ir jāsaskaņo ar Komisiju un, attiecīgos gadījumos, ar Padomi. 11. Restrukturizācijas plānu īsteno, ievērojot pilnīgu atklātību un atbilstīgi sakārtotas tirgus ekonomikas principiem. 12. Pirms un pēc pievienošanās līdz 2009. gadam Komisija un Padome rūpīgi pārrauga restrukturizācijas programmas un individuālo komercdarbības plānu īstenošanu, kā arī šajos noteikumos un šā pielikuma A papildinājumā izklāstīto nosacījumu izpildi. Jo īpaši Komisija pārrauga galvenās saistības un noteikumus, kas 7. un 8. punktā izklāstīti attiecībā uz valsts atbalstu, dzīvotspēju un ražošanas jaudas samazinājumu, jo īpaši izmantojot restrukturizācijas kritērijus, kas paredzēti 9. punktā un A papildinājuma III daļā. Šajā nolūkā Komisija iesniedz ziņojumus Padomei. 13. Pārraudzība ietver neatkarīgu izvērtēšanu, kas jāveic reizi gadā laikposmā no 2005. gada līdz 2009. gadam. 14. Rumānija pilnībā piedalās visos pārraudzības pasākumos. Proti: - Rumānija iesniedz Komisijai 6 mēnešu ziņojumus, vēlākais, katra gada 15. martā un 15 septembrī, ja vien Komisija nelemj citādi. Pirmo ziņojumu iesniedz 2005. gada 15. martā un pēdējo ziņojumu - 2009. gada 15. martā; - šajos ziņojumos iekļauj visu informāciju, kas vajadzīga, lai pārraudzītu restrukturizācijas procesu, kā arī ražošanas jaudas samazināšanu un izmantošanu; ziņojumiem ir jānodrošina pietiekama finanšu informācija, lai varētu izvērtēt to, vai ir ievēroti šajos noteikumos un šā pielikuma A papildinājumā paredzētie nosacījumi un prasības. Ziņojumos ir jābūt vismaz A papildinājuma IV daļā norādītajai informācijai, ko Komisija ir tiesīga mainīt, ņemot vērā pārraudzības procesa gaitā gūto pieredzi. Papildus individuālajiem komercdarbības ziņojumiem, ko iesniedz saņēmējuzņēmumi, sagatavo arī ziņojumu par vispārējo stāvokli Rumānijas tērauda rūpniecības nozarē, tostarp par aktuālajiem makroekonomikas rādītājiem; - Rumānija saņēmējuzņēmumiem uzliek par pienākumu sniegt visu attiecīgo informāciju, kas citos apstākļos būtu uzskatāma par konfidenciālu. Komisija nodrošina, ka ziņojumā Padomei netiek uzpausta uzņēmumu konfidenciālā informācija. 15. Konsultatīvā komiteja, kurā ir Rumānijas iestāžu un Komisijas pārstāvji, tiekas reizi 6 mēnešos. Konsultatīvās komitejas sanāksmes var notikt arī ad hoc, ja Komisija to uzskata par vajadzīgu. 16. Ja Komisija pārraudzības gaitā konstatē būtiskas novirzes no prognozēm attiecībā uz makroekonomiskajiem rādītājiem, saņēmējuzņēmuma finanšu situāciju vai dzīvotspējunovērtējumu, tā var prasīt, lai Rumānija veic atbilstīgus pasākumus attiecīgo saņēmējuzņēmumu restrukturizācijas pasākumu pastiprināšanai vai mainīšanai. 17. Ja pārraudzības gaitā konstatē, ka a) kādi no šajos noteikumos un šā pielikuma A papildinājumā paredzētajiem nosacījumiem nav izpildīti; vai b) nav izpildītas kādas no saistībām, kas radušās saistībā ar tā laikposma pagarināšanu, kura laikā Rumānija ir tiesīga izņēmuma kārtā piešķirt valsts atbalstu tērauda rūpniecības restrukturizācijai, kā noteikts Eiropas Līgumā; vai c) restrukturizācijas laikposmā Rumānija ir piešķīrusi papildu nesaderīgu valsts atbalstu saņēmējuzņēmumiem vai jebkādam tērauda rūpniecībasuzņēmumam, Komisija veic atbilstīgus pasākumus, prasot, lai attiecīgie uzņēmumi atmaksā jebkādu atbalstu, kas piešķirts, pārkāpjot šajos noteikumos un šā pielikuma A papildinājumā paredzētos nosacījumus. Vajadzības gadījumā izmanto aizsardzības klauzulas, kas paredzētas Protokola 37. pantā vai saskaņā ar Protokola 39. pantu. [8] OV L 357, 31.12.1994., 2. lpp. Līgumā jaunākie grozījumi izdarīti ar ES un Rumānijas Asociācijas padomes 25.9.2003. Lēmumu Nr. 2/2003 ("Oficiālajā Vēstnesī" vēl nav publicēts). [9] Ražošanas jaudas samazinājumam ir jābūt pilnīgam samazinājumam, kā definēts Komisijas Lēmumā Nr. 3010/91/EOTK (OV L 286, 6.10.1991., 20. lpp.). --------------------------------------------------